cyanic-selkie/wikianc huggingface dataset:
Purble Place
Kedai Purble
Kedai Purble is a permainan pemecah kod, yang dimana baju-baju yang dipilihkan baju-baju secara rawak dan disembunyikan daripada pemain itu. Pemain kemudian memilih gaya baju-baju dan diberi ketepatan pilihannya. Pemain mendapat nombor pencubaan untuk memilih baju-baju dengan betul.
Gunung Sugih, Batu Brak, Lampung Barat
Gunung Sugih merupakan sebuah kelurahan di kecamatan Batu Brak, Kabupaten Lampung Barat, Lampung, Indonesia.
Bendorf, Schleswig-Holstein
Bendorf merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Salvizinet
Salvizinet ialah komun di jabatan Loire di Rhône-Alpes, tengah Perancis.
Jebak burung
Jebak Burung – Ada 2 jenis jebak burung yang berlainan dari segi rekabentuk. Jebak Merbah dan Jebak Serindik. Sebelum itu jebak perlu dibina dengan mengunakan sejenis pokok hutan yang dipanggil sebagai Pedor dan Buluh. Untuk membina Jebak tersebut juga memerlukan kemahiran kerana jebak dibuat tanpa sebarang ikatan atau paku. Memerlukan sedikit kemahiran untuk membuatnya.
BRIC
BRIC ialah singkatan perkumpulan merujuk kepada negara Brazil, Rusia, India dan China, yang dianggap sebagai negara-negara membangun pada tahap yang sama pembangunan ekonomi yang baru maju, dalam perjalanan mereka menjadi negara maju. Ia biasanya diberikan sebagai "BRICs" atau "negara-negara BRIC" atau "ekonomi BRIC" atau secara alternatif sebagai "Empat Besar". Suatu akronim yang berkaitan, BRICS, menambah Afrika Selatan. Indonesia kadang-kadang disyorkan untuk disertakan atas dasar bahawa ia berada dalam keadaan yang sama.
Masa depan BRIC sebagai kumpulan ekonomi adalah dipersoalkan. Pada tahun 2012, sebuah buku dengan tajuk Breakout Nations berpendapat bahawa adalah sukar untuk mengekalkan pertumbuhan pesat selama lebih daripada satu dekad.
Beldorf
merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Beringstedt
merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Ayıtala
Ayıtala merupakan sebuah kampung yang terletak di daerah Gadabay, Azerbaijan.
Bornholt
merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Zaaim Abdullah
Zaaim bin Abdullah atau kini lebih dikenali sebagai Zaaim adalah merupakan penyanyi lelaki di Malaysia. Beliau merupakan bekas protege kepada Siti Nordiana didalam Mentor 7 pada tahun 2018 dan juga merupakan juara didalam program realiti televisyen tersebut.
Biografi
Asalnya menyara kehidupan sebagai pekerja restoran makanan segera. Merupakan juara program realiti nyanyian terbitan TV3, Mentor musim ketujuh (Mentor 7) menewaskan Amirul yang juga protoge Hafiz Suip, Pasya (Aizat) dan Ranisha (Datuk Syafinaz) di peringkat akhir yang berlangsung di Sri Pentas 2, Plaza Alam Sentral. Lagu Gemuruh (duet bersama Lan Solo) dan Bukan Rayuan Gombal (Judika) yang dipertaruhkan anak didik kepada mentor penyanyi Siti Nordiana (Nana) ini membawa tuah kemenangan buatnya sekaligus membawa pulang ganjaran wang tunai berjumlah RM80,000 serta sebuah kereta bernilai RM70,000.
Sebenarnya Zaaim berhasrat ingin mempertaruhkan lagu balada seperti Sumpah Cintaku dipopularkan Asfan Shah atau lagu klasik seperti Azura (Datuk Jamal Abdillah), namun terpaksa akur dengan permintaan Nana yang bertegas ingin dirinya mendendangkan lagu Bukan Rayuan Gombal (Judika).
Nana juga mendedahkan Zaaim seorang yang amat pemalu di awal kemunculan beliau. Meskipun mampu mendabik dada sebagai juara rancangan realiti popular itu, namun Nana menasihatkan agar Zaaim mempelajari teknik berkomunikasi serta perlu pandai menjaga imej penampilan diri. Selain itu, anak muda berkenaan dikatakannya harus sentiasa merendah diri, bersemangat untuk terus mempelajari perkara baru, terbuka menerima sebarang teguran serta dapat bekerja dengan pelbagai jenis orang dalam industri hiburan yang semestinya mempunyai bermacam ragam yang perlu difahami.
Nana juga akan terus memberi bantuan sedaya mungkin buat bakat baharu itu di masa mendatang.
Lon Baroh, Lembah Seulawah, Aceh Besar
Lon Baroh merupakan sebuah gampong yang terletak di Mukim Gunung Biram, kecamatan Lembah Seulawah, Kabupaten Aceh Besar, provinsi Aceh, Indonesia.
Zaaim Abdullah
Mentor 7
Zaaim memulakan karier seninya pada tahun 2018 dimana beliau telah menyertai Mentor (musim 7) dan berjaya terpilih sebagai protege kepada penyanyi Siti Nordiana pada ketika itu. Beliau juga berjaya melangkah ke pentas akhir dan menewaskan tiga orang lagi pencabar terdekatnya ketika itu. Berikut adalah persembahan beliau didalam pertandingan tersebut;
Sweet Qismina
Farhanna "Sweet" Qismina Supandi (Jawi: سويت قيسمنا; lahir 24 Oktober 1997) merupakan seorang pelakon, pengacara, model dan penyanyi wanita Malaysia. Memulakan kerjayanya dalam dunia hiburan sebagai pelakon kanak-kanak, beliau mendapat perhatian menerusi watak lakonannya sebagai Fasha menerusi siri televisyen Hikayat Putera Shazlan. Beliau merupakan pemenang Artis Baharu Wanita Popular di Anugerah Bintang Popular Berita Harian 2016.
Salt-en-Donzy
Salt-en-Donzy ialah komun di jabatan Loire di Rhône-Alpes, tengah Perancis.
Sweet Qismina
Kerjaya
Pada tahun 2004, Sweet Qismina memulakan kerjaya lakonan sebagai pelakon kanak-kanak menerusi drama Udin dan Noni yang disiarkan di TV Pendidikan dengan memegang watak sebagai Noni, ketika itu beliau dikreditkan melalui nama sebenar Farhanna Qismina. Ia turut dibintangi oleh Nasiruddin Nasir yang melakonkan watak Udin. Beliau membuat penampilan sulung di layar lebar pada 2007 menerusi filem German Homestay, seterusnya memegang watak Manja kecil dalam drama Manjalara lakonan Emelda Rosmila sebagai Manja dewasa.
Pada tahun 2008, Sweet berlakon dalam tiga drama televisyen, ini termasuk watak sebagai Anisa kecil dalam Ku Milikmu yang dibintangi oleh Eira Syazira yang memegang watak Anisa dewasa. Peranan TV lakonannya paling berjaya ialah dengan menjayakan peranan sebagai Fasha dalam drama fantasi Astro Ceria, Hikayat Putera Shazlan yang mana beliau membintangi bersama Fimie Don. Pada tahun sama, beliau membintangi filem kedua, Sepi arahan Kabir Bhatia dan membintangi telefilem pertamanya, Qana'ah di Radio Televisyen Malaysia (RTM). Setahun berikutnya, beliau membintangi empat drama termasuk E.Toyol.com dan Hartamas serta satu telefilem, Raya Dua Benua.
Pada tahun 2010, Sweet memegang watak Julie dalam siri televisyen Disney Channel, Waktu Rehat yang antara lain turut dibintangi oleh Nik Adruce, Aedy Ashraf, Tengku Iezahdiyana dan Elfira Loy. Siri ini telah bersiaran sebanyak 3 musim dan merupakan versi tempatan untuk francais As the Bell Rings yang diadaptasi dari siri TV Itali, Quelli dell'intervallo. Beliau kemudian membintangi drama Hani yang dibintangi oleh Fathia Latiff dan Ryzal Jaafar yang mana beliau memegang watak sebagai Farah. Pada 30 Disember 2010, Sweet berlakon disamping Amy Mastura, Ahmad Idham dan Erynne Erynna dalam filem Damping Malam arahan Idham.
Pada tahun 2011, Sweet menjayakan peranan tajuk utama bersama Afieq Shazwan dalam siri komedi remaja, Elly & Epit yang telah diterbitkan sebanyak dua musim. Beliau berlakon dalam dua filem pada 2012, yang pertama ialah filem seram ngeri, Sesuatu Yang Tertinggal arahan bekas artis kesan visual Usop Sontorian, Asrul Hisham Ahmad dan filem komedi romantik Chantek arahan Pierre Andre. Beliau juga berlakon dalam drama seram ghaib Amukan Pocong dengan menjayakan watak sebagai Aisyah. Antara pelakon drama ini ialah Azhan Rani, Ezany Nizariff, Iqram Dinzly dan Elly Mazlein.
Pada tahun 2013, Sweet berlakon dalam filem sejarah, Tanda Putera arahan Shuhaimi Baba. Antara nama besar yang berlakon dalam filem ini ialah Rusdi Ramli, Zizan Nin dan Faezah Elai. Pada tahun berikutnya, beliau berlakon dalam dua siri drama TV, iaitu Kampung Simpang Burung dan Super Gameboy The Series, seterusnya menjadi pelakon undangan dalam filem Manisnya Cinta Di Cappadoccia bersama pelakon utamanya, Fazura dan Lisa Surihani arahan Bernard Chauly.
Pada Januari 2016, Sweet bersama-sama dengan Nonny Nadirah, Zara Zya dan Esma Daniel menjayakan peranan utama dalam drama waktu perdana TV3, Cinta Hati Abah. Dalam drama ini, beliau memegang watak sebagai Zaharah, yang merupakan anak bongsu daripada tiga beradik perempuan. Pada September, beliau kemudian berlakon dalam satu lagi drama TV3, Cinta Masam Manis lakonan Izara Aishah dan Zamarul Hisham, yang mana beliau memegang watak Hanna, anak sulung Johan lakonan Zamarul.
Beliau kemudian berlakon dalam filem seram misteri Aku Haus Darahmu arahan Aidilfitri Mohd Yunos dengan memegang watak Ezza. Dikeluarkan pada 2 Februari 2017, filem ini, antara lain turut dibintangi oleh Nad Zainal, Zoey Rahman dan Deanna Yusoff. Sweet berlakon dalam dua siri drama TV pada 2017, bermula dengan drama adaptasi novel karya Hanni Ramsul, Sayang Papa Saya Tak, yang dibintangi oleh Emma Maembong dan Hisyam Hamid. Ia kemudian diikuti oleh siri drama komedi seram, Misteri Wan Peah.
Sweet berlakon dalam lima drama TV serentak dalam tahun 2018, antaranya ialah Cinta Tiada Ganti, adaptasi dari drama Filipina Sana'y Wala Nang Wakas terbitan ABS-CBN. Beliau memegang watak gadis autisme yang bernama Rain, adik kepada Mukhriz lakonan Aedy Ashraf. Untuk menjayakan wataknya ini, beliau membuat kajian mengenai autisme dan berbincang bersama pengarahnya, Feroz Kader.
Selain Cinta Tiada Ganti, beliau turut berlakon dalam satu lagi drama, iaitu Cinta Koko Coklat arahan Pali Yahya, dengan memegang watak Danisya. Sweet kemudian menjadi salah seorang pelakon yang membuat penampilan khas dalam filem drama politik Rise: Ini Kalilah arahan bersama Nik Amir Mustapha, Saw Teong Hin dan MS Prem Nath yang mendokumentasikan peristiwa penting semasa negara menghadapi pilihan raya umum ke-14. Ia ditayangkan pada 13 September 2018 dan dibintangi oleh Remy Ishak, Sangeeta Krishnasamy dan Mira Filzah.
Beliau pertama kali digandingkan bersama pelakon baharu, Adam Lee menerusi drama slot Lestary, Adam Chempaka sebagai Chempaka Eryna. Ia memulakan tayangan perdana pada Jun 2019. Sweet kemudian berlakon bersama Rosyam Nor dan Izzue Islam dalam telefilem bertajuk Wakaf Dosa yang disiarkan di TV3 sempena sambutan Hari Raya Aidilfitri. Beliau memegang watak sebagai Puteri Najwa, anak kepada Bakri Zain lakonan Rosyam.
Bekerja di bawah arahan Razaisyam Rashid, Sweet berlakon dalam filem seram misteri, Pusaka yang menyaksikan buat pertama kali dalam kerjaya lakonannya, beliau memegang dua watak, iaitu Balqis dan Qistina, sepasang kembar beradik perempuan yang ditemui yang keadaan terkurung di sebuah rumah kosong oleh seorang inspektor polis. Sweet dalam temuramah dengan Harian Metro mengakui melakonkan watak kembar ialah cabaran terbesar buatnya. Dibintangi bersama oleh Mimi Lana, Syafiq Kyle dan Hafidz Roshdi, ia ditayangkan pada 31 Oktober 2019.
Sweet kemudian menjayakan sekali lagi dua watak, kali ini menerusi drama Titian Takdir untuk siaran di slot Lestary dari 9 Januari hingga 6 Februari 2020, memegang watak sebagai Aishah dan Karina. Untuk menjayakan wataknya, Sweet mewarnakan rambutnya berwarna merah jingga.
Nagyút
Nagyút merupakan sebuah kampung yang terletak di wilayah Heves, di utara Hungary.
Sweet Qismina
Kerjaya
Beliau digandingkan bersama Fattah Amin menerusi drama Pink Smile yang diadaptasi dari novel 2016 bertajuk sama karya Luna Adresa yang disiarkan pada 31 Julai. Beliau memegang watak sebagai Luna. Untuk menjayakan peranannya, beliau menampilkan kelainan dengan memakai pendakap gigi.
Pada Disember, Sweet digandingkan kembali bersama Adam Lee menerusi drama Bidadari Salju dengan memegang watak sebagai Kayra. Diadaptasi dari novel 2012 bertajuk sama karya Mia Kiff, ia mengisahkan Kayra yang sering menjadi mangsa buli dan dihina di sekolah kerana paras wajahnya yang tidak cantik, penampilannya yang selekeh dan kemiskinannya. Namun kisah silamnya membuatkan Kayra membenci lelaki, cinta dan perkahwinan.
Pada tahun 2022, Sweet turut berkecimpung dalam bidang muzik, dengan melancarkan single solo pertamanya, "Namo".
Kehidupan peribadi
Sejak 2019 hingga 2022, Sweet telah digosipkan dengan pelakon Adam Lee ketika sama-sama membintangi drama Adam Chempaka.
Pada 24 Oktober 2022, Sweet dan Adam melangsungkan perkahwinan mereka, dengan mas kahwin RM2410.97 sempena ulang tahun kelahiran Sweet yang ke-25.
Demonstrasi kepala lembu
Demonstrasi kepala lembu adalah suatu demostrasi telah diadakan di depan pintu pagar Bangunan Setiausaha Kerajaan Negeri Selangor (SUK), Shah Alam, Selangor pada hari Jumaat, 28 Ogos 2009 selepas sembahyang Jumaat dengan menggunakan kepala lembu sebagai lambang protes. Daripada ribuan jemaah di Masjid Sultan Salahuddin Abdul Aziz Shah, kira-kira 200 jemaah lelaki telah berjalan kaki sejauh 2 km, berarak ke bangunan SUK Shah Alam iaitu ibu pejabat Menteri Besar Selangor Tan Seri Abdul Khalid Ibrahim dan Rodziah Ismail.
Salah seorang daripada mereka membawa kepala lembu yang masih berdarah dan dipijak-pijak sebagai tanda protes terhadap kerajaan campuran Pakatan Rakyat yang seolah-olah 'lembu dicucuk hidung'. Dalam laman web sebelumnya ,memang ada cadangan membawa kepala lembu. Kepala lembu itu mulanya tersangkut di pagar masjid Shah Alam. Lembu dan babi pernah mencetuskan peristiwa 'Black hole Culcutta' di India.
Bantahan penduduk S19 dan S23
Penduduk berugama Islam di Seksyen 23, Shah Alam tertanya-tanya dan tidak setuju kuil [Hindu]] dibina berhampiran kawasan perumahan mereka. Kuil baru itu sebenarnya adalah kuil Hindu dari Seksyen 19 yang akan dipindahkan ke Seksyen 23. Lokasi baru ini berhampiran dengan taman permainan dan 300 meter dari rumah penduduk. Penduduk Seksyen 23 mahu kuil S19 dipindahkan sahaja ke S22 iaitu di kawasan industri, bukan di S23. Lagipun penganut Hindu S19,S22 dan S23 sekitar 20 % sahaja. Rumah YB Rodziah Ismail selaku Adun Batu Tiga dikatakan di SS19. Penduduk S23 tidak diajak berbincang walaupun pejabat Adun terdapat di situ.
Penduduk Melayu di Taman Ixora S23 diminta bertolak ansur dalam kehidupan masyarakat majmuk. Penduduk Melayu tentu akan sama tersinggung jika penduduk Klang yang ramai India membantah pembinaan masjid dan surau. Selama ini orang Melayu tidak pernah membantah kuil-kuil yang dibina di kawasan ladang atau di kawasan majoriti India kerana mereka berjauhan. Banyak juga masjid dan surau di Malaysia yang bersebelahan dengan kuil dan gereja seperti di Teluk Intan dan di Singapura.
Memorandum bantahan telah diserahkan kepada Rodziah Ismail menerusi pegawai khasnya, Naim Yusri pada 14 Ogos 2009.Pengerusi Badan Bertindak Pembantahan Pembinaan Kuil itu Ahmad Mahyuddin Abdul Manaf mendakwa kuil S23 di atas tanah perindustrian milik PKNS tidak sesuai kerana ia terletak 160 meter dari kawasan penempatan yang 70 % penduduknya beragama Islam selain berdekatan dengan Surau Al-Jannah Taman Ixora S23.
Kuil di S19 dipindahkan kerana berada di depan rumah orang (8 meter) sahaja. Kesesakan berlaku apabila pihak pihak kuil mengadakan upacara.
Minit mesyuarat ditandatangani oleh Rodziah Ismail dan Khalid Abdul Samad bertarikh 7 Mei 2009 meluluskan cadangan itu setelah berunding dengan pengguna kuil S19 tetapi tidak berunding dengan penduduk S23. Pemindahan kuil itu bersyarat iaitu :
Lokasi alternatif
Bekas Menteri Besar Selangor Datuk Seri Dr Mohamad Khir Toyo menyatakan kerajaan negeri Selangor terdahulu telah menyediakan tapak seluas 0.92 hektar itu yang dapat menampung pembinaan tujuh rumah ibadat. Tapak di S18 dan S22 itu lengkap dengan jalan raya dan lampu jalan dengan kos sebanyak RM600,000.
Mulanya tuan punya kuil S19 berjanji mematuhi tawaran kerajaan negeri Selangor dengan menyiapkan kemudahan infrastruktur tetapi sebaik siap pada 2007 mereka enggan berpindah. Begitu juga dengan tapak di Seksyen 22. S22 tidak jauh dari S23 iaitu kira-kira 3 km sahaja, jauh dari kawasan perumahan dan aktiviti keagamaan boleh dilakukan 24 jam tanpa sebarang gangguan. Malangnya tapak S22 ini terletak di zon perindustrian berat dan tidak ada rumah penganut Hindu di situ.
Polis lambat bertindak
Pada 29 Oktober 2009, Anggota Parlimen Shah Alam Khalid Abd Samad, Anggota Parlimen Klang Charles Santiago, Adun Pandamaran Ronnie Liu dan Adun Seri Andalas Dr A. Xavier Jayakumar berunding dengan Ketua Polis Daerah Shah Alam, ACP Nor Azam Jamaluddin. Laporan polis dibuat oleh Setiausaha Agung Parti Sosialis Malaysia S. Aruthchelvan; pegawai khas kepada Dr Jayakumar, Abdul Razak Ismail; dan enam anggota pihak berkuasa tempatan Selangor.
Perhimpunan haram kepala lembu itu disiasat mengikut Seksyen 27 (5) Akta Polis dan Akta Hasutan. Mana-mana penduduk berhak membuat bantahan selagi tiada kacau ganggu berlaku.
Video demonstrasi
Pada 4 September 2009, Suruhanjaya Komunikasi dan Multimedia Malaysia (SKMM) meminta laman web Malaysiakini membuang klip video demonstrasi pijak kepala lembu itu kerana penganut Hindu tersinggung. Setakat ini 52 laporan polis telah dibuat. Surat Pemangku pengarah kanan bahagian pemantauan dan penguatkuasa SKMM, Abdul Halim Ahmad pada 3 September 2009 menyatakan Seksyen 211/233 AKta Komunikasi dan Multimedia 1988 boleh mendakwa Malaysiakini jika masih engkar.
Kesalahan kandungan tidak senonoh, lucah, palsu, ugutan, atau ofensif, dengan niat untuk menimbulkan kemarahan, menyalahguna, mengugut dan mengganggu mana-mana pihak, boleh didenda sehingga RM50,000 atau dijatuhkan hukuman penjara.
Bantahan Hindu Sanggam
Penasihat Malaysia Hindu Sangam, Datuk A Vaithilingam langsung tidak dapat menerima penghinaan ini. Lembu adalah binatang suci dalam agama Hindu dan tidak wajar diarak dan dipijak-pijak. Pada 4 September 2009, wakil Hindu Sanggam bertemu dengan exco Selangor Dr Xavier Jayakumar dan Setiuasaha Politik Menteri Besar Selangor, Nik Nazmi Nik Ahmad di Shah Alam. Dalam agama [I[slam]] sendiri, perbuatan tersebut tidak dapat diterima kerana ia merupakan makhluk Allah, rezeki dan boleh saja diberi kepada fakir miskin pada bulan Ramadan ini.
Kumpulan Hindu Sevai Sangam telah berbincang dengan penduduk di S19 tentang kuil yang hanya berjarak 8 meter (selebar jalan raya). Hindu Sevai Sangam adalah satu daripada ratusan persatuan Hindu dan ribuan kuil yang berdaftar di bawah Malaysia Hindu Sanggam.
Perbincangan Khalid dengan penduduk kecoh
Pada 5 September 2009, perbincangan Khalid Ibrahim dengan penduduk S19 dan S23 kecoh, tidak dapat berjalan lancar. Perbincangan itu diadakan di Bangunan SUk Shah Alam. Seorang wakil dari setiap rumah di S23 dibenarkan hadir. Mereka yang hadir terdiri dari pemuda Melayu, India dan Cina. Umumnya mereka cukup emosional dan enggan menerima penjelasan daripada Khalid Samad dan Rodziah Ismail. akhirnya Khalid Ibrahim membuat keputusan menangguhkan pemindahan kuil S19.
Virgil Lilin di Dataran Merdeka
Beberapa laman web mencadangkan diadakan Virgil Lilin di Dataran Merdeka pada hari Sabtu, 5 September 2009.Pemimpin Hindraf yang lari ke England, P Waythamoorthy dan Pakatan Rakyat menuduh UMNO mendalangi perarakan kepala lembu. Laman web Malaysia Today, Malaysia Insider dan Anwar Ibrahim sendiri mendakwa pemimpin UMNO yang bertanggungjawab.
Pada 5 September 2009, jam 7.45 malam polis menahan 16 pemimpin India dipercayai dari Hindraf kerana perhimpunan haram dari Masjid Jamek, Jalan Tun Perak, menghala ke Dataran Merdeka. Kira-kira 100 orang berarak dengan membawa lilin kuning dan bunga ros merah dan putih bagi menuntut kebebasan beragama di Malaysia. Ketua Polis Daerah Dang Wangi ACP Zulkarnain Abdul Rahman menyatakan mereka ditahan di Ibu Pejabat Polis Daerah Dang Wangi. Antara yang ditahan ialah P Uthayakumar, S Jayathas dan tunang Uthayakumar - S Indradevi, Shanti Waytha Moorthy dan Waytha Nayagi.
Perbicaraan
Pada 8 Disember 2009, Mahkamah Sesyen Shah Alam menetapkan perbicaraan 5 hari pada 12 April 2009 di hadapan Hakim M Gunalan. 360px|thumb|kiri|Demonstrasi kepala lembu di Bangunan SUK Shah Alam 12 orang tertuduh iaitu :
Pendakwaan mengikut Seksyen 4 (1) Akta Hasutan 1948 yang memperuntukkan hukuman denda sehingga RM5,000 atau penjara sehingga tiga tahun atau kedua-duanya, jika sabit kesalahan.
Pendakwaan diwakili Timbalan Pendakwa Raya Datuk Razali Che Ani dan Harris Ong Mohd Jeffery Ong .Peguam Hashim Ibrahim mewakili 12 orang tertuduh.
Pada 27 Julai 2010, Mahkamah Sesyen Shah Alam yang diwakili oleh Hakim Hasbi Hasan menjatuhkan hukuman denda RM1,000 atau dipenjara selama sebulan jika gagal membayar denda itu kepada semua 12 lelaki yang dituduh terlibat dalam perhimpunan haram sambil membawa kepala lembu. Hakim Hasbi Hasan memutuskan perkara itu selepas kesemua 12 tertuduh mengaku salah terhadap pertuduhan alternatif mengikut Seksyen 143 Kanun Keseksaan iaitu menyertai perhimpunan haram di depan Bangunan Sultan Salahuddin Abdul Aziz Shah kira-kira jam 2.25 petang, 28 Ogos tahun lalu. Ketika membuat rayuan, pihak pembelaan - diketuai peguam Afifuddin Ahmad Hafifi dan Ahmad Bakhtiar bin Hamdan- meminta kesemua anak guamnnya diberikan hukuman hanya didenda ringan memandangkan kesemua mereka telah mengaku salah dan insaf ataas perbuatan masing-masing.
Sejurus selepas mahkamah selesai bersidang tengah hari berkenaan, kelihatan kesemua pesalah berpelukan kegembiraan kerana terlepas daripada hukuman penjara.
Jøssund, Sør-Trøndelag
Jøssund, Sør-Trøndelag merupakan sebuah kampung yang terletak di dalam negara Norway.
Ehndorf
merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Fahaman persekutuan
thumb|upright=1.5| {{legend|#00e000;|[[Negeri bersekutu|Negara persekutuan}} {{legend|#0000b0;|Negara kesatuan}}]] Federalisme (federalism) atau fahaman persekutuan merupakan sebuah bentuk kerajaan campuran atau majmuk yang menggabungkan sebuah pemerintahan peringkat utama (baik pemerintah/kerajaan yang pusat atau persekutuan) dengan pemerintahan peringkat rangkuman wilayah (negeri atau sub-unit pemerintahan yang lain) dalam sebuah sistem politik persekutuan lalu boleh ditakrifkan sebagai sebuah bentuk pemerintahan yang terbahagi kuasanya antara dua peringkat kerajaan yang sama taraf. Golongan yang mengikut fahaman ini dan menyokong penubuhan pemerintahan persekutuan dikenali dengan nama federalis.
Konsep pentadbiran ini adalah berbeza dengan pemerintahan dalam sistem konfederalisme yang mana pada peringkat umumnya ditanggungjawab (atau "subordinat") kepada peringkat wilayah mahupun pemerintahan diturunkan kuasa dalam sebuah negara kesatuan yang mana pemerintahan peringkat wilayah bersifat subordinat kepada peringkat umum. Ia mewakili bentuk pusat dalam laluan persepaduan atau pemisahan wilayah yang terbatas pada sisi yang kurang bersepadu oleh fahaman konfederasi dan pada sisi yang lebih bersepadu oleh penurunan kuasa dalam sebuah negara kesatuan.
Contoh sebuah persekutuan atau negara persekutuan termasuklah Amerika Syarikat, India, Brazil, Malaysia, Mexico, Rusia, Jerman, Kanada, Switzerland, Argentina, Nigeria dan Australia. Ada orang mencirikan Kesatuan Eropah sebagai contoh perintis fahaman persekutuan dalam persekitaran berbilang negara, dalam sebuah konsep yang disebut sebagai persekutuan negara.
Paus Leo II
Paus Santo(St.) Leo II (???- 3 Julai 683 ) ialah Paus Gereja Roman Katolik dari Ogos 682 hingga Julai 683. Walaupun dipilih Paus hanya beberapa hari selepas kematian pendahulunya, Paus St. Agato, beliau hanya ditahbiskan selepas setahun tujuh bulan sede vacantis, pada 17 Ogos 682.
Leo II terkenal sebagai pendakwah yang fasih dan mempunyai minat yang mendalam dalam seni muzik. Beliau juga tersenarai sebagai dermawan kepada golongan miskin.
Surau Nurus-Sobah
Latar belakang
Surau Nurus-Sobah terletak di kedudukan Latitud 3 darjah, 0 minit, 50 saat Utara dan Longitud 101 darjah, 45 minit, 16 saat Timur. Arah kiblatnya adalah pada 292 darjah, 35minit, 8 saat.
Sukjong dari Joseon
Sukjong dari Joseon (7 Oktober 1661 - 12 Julai 1720; ) ialah raja ke-19 Dinasti Joseon Korea dari tahun 1674 hingga 1720. Seorang ahli politik yang mahir, baginda menyebabkan banyak perubahan pakatan politik sepanjang pemerintahannya, beralih di antara puak politik Selatan, Barat, Soron, dan Noron.
Biografi
Raja Sukjong diputerakan pada 7 Oktober 1661 kepada Raja Hyeonjong dan Permaisuri Myeongseong di Istana Gyeonghui. Nama yang diberikan kepadanya ialah Yi Sun. Baginda menjadi Putera Mahkota Myeongbo pada tahun 1667 pada usia 6, dan pada tahun 1674, pada usia 13 tahun, baginda menjadi raja ke-19 Dinasti Joseon.
Raja Sukjong ialah seorang ahli politik yang cemerlang, tetapi pemerintahannya dicemari oleh beberapa pergaduhan puak yang paling sengit dalam dinasti Joseon. Sukjong sering menggantikan puak yang berkuasa dengan yang lain untuk memperkuatkan pemerintahan kerajaan baginda. Dengan setiap perubahan pemerintahan, yang disebut hwanguk, harfiahnya giliran negeri, puak yang kalah sepenuhnya dikeluarkan daripada politik dengan hukuman mati dan buangan. Walaupun begitu, perubahan pemerintahan yang huru-hara tidak mempengaruhi penduduk secara umum, dan pemerintahannya dianggap sebagai zaman yang lebih makmur.
Pertengkaran puak
Pada tahun-tahun awal pemerintahan Sukjong, puak Selatan dan puak Barat bertengkar mengenai Pertikaian Pengebumian Diraja, suatu isu yang nampaknya kecil mengenai masa berkabung bagi Permaisuri Insun. Puak Selatan mendakwa bahawa tempoh berkabung harus berlangsung selama satu tahun sementara puak Barat berpendapat untuk tempoh berkabung sembilan bulan. Masa berkabung selama satu tahun bermaksud bahawa Hyojong dari Joseon dianggap sebagai putera sulung sementara tempoh 9 bulan menunjukkan bahawa Hyojong dianggap bukan anak sulung, mengikuti peraturan kelas yangban. Dengan kata lain, puak Barat memandang keluarga diraja sebagai yang pertama daripada kelas yangban dan bukannya kelas yang berasingan yang dikenakan peraturan berbeza. Kedua-dua puak itu juga berkonflik atas masalah memerangi Dinasti Qing, yang dianggap sebagai negara biadab (berbanding dengan Dinasti Ming) yang mengancam keselamatan negara Joseon. Puak Selatan, yang diketuai oleh Heo Jeok dan Yun Hyu, menyokong perang melawan Qing sementara puak Barat ingin memberi tumpuan terlebih dahulu untuk memperbaiki keadaan domestik.
Sukjong pada awalnya berpihak pada puak Selatan, tetapi pada tahun 1680, Heo Jeok dituduh melakukan pengkhianatan oleh puak Barat, yang menyebabkan hukuman mati terhadap Heo Jeok dan Yun Hyu dan membersihkan puak Selatan. Kejadian ini disebut Gyeongsin hwanguk (경신환국). Sekarang yang berkuasa, puak Barat berpecah menjadi puak Noron (Tua), yang dipimpin oleh Song Siyeol, dan puak Soron (Pengikut Baru), yang dipimpin oleh Yun Jeung. Setelah sembilan tahun berkuasa, Noron runtuh ketika Sukjong menggulingkan Permaisuri Inhyeon, yang disokong oleh puak Barat, dan menamakan Suri Hui dari suku Jang (juga disebut Suri Jang atau Jang Hui-bin) sebagai permaisuri baru. Beliau dianggap sebagai salah satu wanita paling cantik Dinasti Joseon, dan kecantikannya disebut dalam Babad. Puak Barat membuat Sukjong murka ketika menentang penamaan anak Suri Jang sebagai putera mahkota. Puak Selatan, yang menyokong Suri Jang dan anaknya, kembali berkuasa dan mengusir puak Barat, membunuh Song Siyeol sebagai balas dendam. Ini dipanggil Gisa hwanguk (기사 환국).
Lima tahun kemudian pada tahun 1694, puak Selatan sedang merancang pembersihan puak Barat, menuduh mereka bersekongkol untuk mengembalikan Permaisuri Inhyeon yang telah digulingkan, ketika Sukjong mulai menyesal menggulingkan Permaisuri Inhyeon dan memihak kepada Permaisuri Suk dari suku Choe (Suri Choe), sekutu Permaisuri Inhyeon dan puak Noron. Murka dengan usaha puak Selatan untuk membersihkan orang Barat, Sukjong tiba-tiba berbalik untuk membersihkan puak Selatan dan membawa puak Barat kembali berkuasa. Puak Selatan tidak akan pernah pulih daripada pukulan ini, yang juga disebut Gapsul hwanguk (갑술 환국). Sukjong menurunkan "Permaisuri Jang" kepada Suri "Jang Hui-bin" dan mengembalikan "Permaisuri Inhyeon". Permaisuri Jang akhirnya dihukum mati (dengan racun) kerana mengutuk Permaisuri Inhyeon hingga kematiannya. Puak Soron menyokong Putera Mahkota Hwiso (Yi-Yun), putera Suri Jang, sementara puak Noron menyokong putera Suri Choe, Putera Yeonying (Yi-Geum), kemudian menjadi Yeongjo dari Joseon. "Permaisuri Inhyeon" yang lewat dan "Permaisuri Inwon" yang baru dipasang tidak mempunyai anak.
Pada tahun 1718, Sukjong mengizinkan putera mahkota baginda, yang bakal menjadi Raja Gyeongjong, untuk memerintah negara sebagai pangkuan. Sukjong mangkat pada tahun 1720 kononnya setelah memberitahu Yi Yi-myoung untuk menamakan Yeoning-geum sebagai pewaris Gyeongjong, tetapi tanpa kehadiran ahli sejarah atau pencatat. Ini akan menyebabkan satu lagi pembersihan yang membawa kepada pembunuhan empat pemimpin Noron pada tahun 1721, diikuti dengan pembersihan yang lain dengan pembunuhan lapan orang Noron pada tahun 1722.
Sukjong membuat pembaharuan sistem cukai (大同 法), mempromosikan penggunaan duit syiling (mun Korea) dan membolehkan kelas menengah dan anak-anak gundik untuk naik ke kedudukan pemerintahan yang lebih tinggi berbanding sebelumnya di peringkat wilayah. Pada tahun 1712, pemerintah Sukjong bekerjasama dengan Dinasti Qing di China untuk menentukan sempadan negara antara kedua-dua negara di Sungai Yalu dan Tumen. Kerajaan Jepun mengiktiraf Pulau Ulleung sebagai wilayah Joseon pada tahun 1696 (Pemerintah Korea menegaskan bahawa Batuan Liancourt juga diakui. Tetapi Kerajaan Jepun menegaskan bahawa Batuan Liancourt tidak diiktiraf sebagai wilayah Joseon ).
Pemerintahan Sukjong juga menyaksikan pengembangan pertanian di wilayah yang jauh dan peningkatan aktiviti budaya termasuk penerbitan. Baginda mangkat setelah memerintah selama 46 tahun pada tahun 1720 pada usia 60 tahun. Baginda dimakamkan di Myeongreung (명릉) di wilayah Gyeonggi, Kota Goyang di dalam Makam Diraja Lima Barat (西 五 陵 서오릉 seooreung).
Belangkas
Belangkas ialah sejenis haiwan artropod dalam order Xiphosura keluarga Limulidae yang hidup di laut masin dan sedikit di paya air tawar. Ia dalam kumpulan Chelicerata yang paling dekat dengan araknid seperti labah-labah, sengkenit dan kala jengking.
Peristilahan
Nama belangkas asalnya dipakai kepada spesies Tachypleus gigas yang betina, pasangan jantan spesies ini dipanggil koncor  atau keroncor. Keroncor juga dipakai untuk spesies Carcinoscorpius rotundicauda di Singapura.
Belangkas betina juga dipanggil mimi yang dipinjamkan daripada kata bahasa Jawa ꦩꦶꦩꦶ mimi.
Taksonomi
Nama keluarga Limulidae datang daripada genus Limulus yang dijejak daripada kata bahasa Latin limulus "menjeling" atau "senget sedikit".
Spesies
Ada empat spesies belangkas yang masih wujud:
Ciri
Badan seekor belangkas dibahagikan kepada tiga iaitu bahagian insang (prosomal), bahagian toraks yang bercangkerang (epitosimal) dan ekor (telson).
Carcinoscorpius rotundicauda spesies belangkas yang paling kecil manakala Tachypleus tridentatus spesies yang paling besar. Badan belangkas yang betina kira-kira 20–30% lagi besar daripada badan koncor.
Badan
Bentuk badannya mirip ketopong dipakai seorang askar dan juga mempunyai ekor yang panjang dan tajam. Ia boleh mencapai saiz sehingga 51 cm (20 inci). Mata belangkas lebih peka kepada cahaya pada waktu malam berbanding pada waktu siang.
thumb|kanan|Bahagian bawah seekor belangkas. Kaki-kaki seekor belangkas terletak di bawah badannya. Ia ada sepasang kaki depan untuk mengaut makanan masuk ke dalam mulutnya, dan lima pasang kaki belakang yang untuk menggerakkannya. Mulutnya terletak di tengah pasang-pasang kakinya. Mana-mana anggota kaki dan ekornya yang patah atau putus dapat tumbuh semula, cengkerangnya yang meretak boleh kembali pulih. Ia juga mempunyai sistem keimunan yang baik.
Darah belangkas berwarna biru disebabkan oleh kehadiran ion tembaga (II) dalam protein hemosianin yang diguna pakai oleh belangkas untuk mengangkut oksigen dalam badan.
Pemakanan
Belangkas mencari makan cacing, siput laut dan ikan kecil di dasar laut.
Pembiakan
Belangkas dan keroncor mengawan apabila berlakunya fasa bulan purnama pada setiap bulan. Keroncor melekap atau berkepit pada bahagian bawah badan atau opistosoma belangkas untuk melepaskan beninhya ke dalam telur-telur belangkas, kedua-dua pasangan berenang menuju kawasan pasang surut dekat muara sungai atau tepi pantai untuk bertelur.
Mekarsari, Ranca Bungur
Mekarsari merupakan sebuah desa yang terletak dalam (daerah) kecamatan Ranca Bungur, Kabupaten Bogor, Provinsi Jawa Barat, Indonesia.
Belangkas
Pembiakan
Anak-anak belangkas menjadi dewasa selepas 10 hingga 12 tahun.
Mekarsari, Ranca Bungur
Poskod
Poskod yang digunakan di Mekarsari adalah 16310. Terdapat buah desa di dalam daerah kecamatan Ranca Bungur.
Belangkas
Sebagai sumber makanan
Daging dan telur belangkas halal dimakan orang Islam.
Masyarakat Melayu di Kota Tinggi, Johor memasak belangkas dalam lauk asam pedas dan sambal tumis. Ia juga boleh dimakan dengan hanya memanggang atau membakarnya sahaja. Namun begitu untuk ia bukan sesuatu yang mudah kerana belangkas terdapat sejenis toksin yang boleh memberikan ketidakselesaan kepada deria (pening) atau mabuk. Hanya bahagian tertentu sahaja boleh dimakan dan hanya seseorang yang benar-benar tahu sahaja tahu cara menyediakan makanan laut dari belangkas ini.
Nilai perubatan
Darah belangkas mengandungi amebosit yang mempunyai peranan sama seperti sel darah putih yang melindungi badan organisma verterbra melawan patogen. Amebosit-amebosit darah ini digunakan untuk menghasilkan lisat yang digunakan untuk mengesan endotoksin bakteria atau  virus. Kit antitoksin menggunakan belangkas telah berkembang di Eropah, Amerika Syarikat, Jepun dan Asia Barat sejak 1988.
Darah belangkas berharga RM17,500 atau USD5,000 seliter di Amerika Syarikat. Untuk mendapatkan seliter darah tersebut, nelayan perlu menangkap 115 ekor belangkas bersaiz kecil di Semenanjung Malaysia atau hanya 45 ekor di perairan Sabah yang bersaiz lebih besar. Darah biru belangkas disedut keluar tanpa perlu membunuh belangkas tersebut. Sarjana Sains Akuakultur Institut Akuakultur Tropika Universiti Malaysia Terengganu telah lama menyelidik nilai perubatan belangkas ini. Universiti Malaysia Terengganu sedang memohon geran sebanyak RM3 juta untuk tujuan penyelidikan dan merancang untuk membina sebuah makmal bernilai RM10 juta untuk menghasilkan kit anti-toksin untuk dipasarkan. 500 nelayan di Semerak, Pasir Puteh, Kelantan dibantu bagi menternak belangkas. Para nelayan terbabit dijangka mendapat pendapatan RM 1200 sebulan apabila projek ternakan ini berjaya.
Hubungan dengan manusia
Peribahasa dalam masyarakat Melayu iaitu 'macam belangkas' bermaksud lelaki dan perempuan yang bergerak bersama-sama ke mana-mana sahaja. Kita akan temui belangkas di laut cetek dalam keadaan berdua-dua iaitu seekor jantan dan seekor betina. Terdapat juga kepercayaan masyarakat Melayu yang menyatakan bahawa hantu takut pada belangkas kerana terdapat ekor yang tajam padanya.
Bentuk ekornya yang panjang dan segi tiga turut dilanjutkan untuk bilah senjata yang panjang seperti pedang.
Sekolah Kebangsaan Tunku Raudzah
Sekolah Kebangsaan Tunku Raudzah atau nama ringkasnya SK Tunku Raudzah, merupakan sekolah Sekolah Kebangsaan yang terletak berhampiran dengan bandar raya Alor Setar. Kedah.
Sejarah
Sekolah Kebangsaan Tunku Raudzah yang dahulunya dikenali sebagai Sekolah Melayu Derga telah didirikan pada 1 Ogos 1915. Idea pembukaan Sekolah Melayu Derga yang terletak di mukim Derga ini datangnya daripada Pesuruhjaya Pelajaran Kedah yang berbangsa Inggeris pada ketika itu iaitu Tuan E.A.G. Stuart bersama-sama dengan dua orang guru pelawatnya iaitu Encik Ahmad Mohd. Saman dan Tuan Haji Abdul Hamid al-Hindi.
Pada awal penubuhannya semasa di bawah pentadbiran guru besar, Cikgu Md. Noor Mat serta guru penolongnya, Cikgu Hashim Sharif hanya dua orang guru telah ditugaskan untuk mengajar lebih kurang 80 orang murid yang terdiri daripada murid-murid lelaki sahaja yang berusia dalam lingkungan lapan hingga sebelas tahun.
Selain itu, pada tahun 1965, sebahagian daripada bangunan Sekolah Melayu Derga ini telah dijadikan sebagai premis sementara dengan meminjamkan beberapa buah bangunan serta kelas kepada Sekolah Menengah Derga (kini Sekolah Menengah Kebangsaan Dato' Syed Omar) sebelum ianya berpindah ke bangunannya sendiri yang kekal sehingga hari ini yang lokasinya terletak di Jalan Day (selepas itu dikenali sebagai Jalan Sultanah dan kini Lebuhraya Sultanah Bahiyah), Alor Setar mulai tahun 1968.
Setelah beberapa orang pentadbir dan guru bersilih ganti dalam membangunkan Sekolah Melayu Derga ini diantaranya Tan Sri Prof. Emeretus Dr. Awang Had Salleh, akhirnya hasil perjumpaan Ahli-ahli Lembaga Pengurusan Sekolah bersama-sama Jabatan Pelajaran Negeri Kedah telah mencapai satu persetujuan dan telah sebulat suara untuk untuk menukarkan nama sekolah ini kepada nama yang baru. Pada tahun 1968 sekolah ini dinamakan sebagai "Sekolah Kebangsaan Tunku Raudzah" bersempena dengan nama Tuanku Raja Puan Muda Kedah pada ketika itu dan kini sebagai Raja Puan Muda Kedah Darul Aman – Tunku Hajah Raudzah Binti Almarhum Sultan Hisamuddin Alam Shah.
Dan Sekolah Kebangsaan Tunku Raudzah, Derga ini telah dibuka secara rasminya oleh Raja Muda Kedah Darul Aman, Duli Yang Teramat Mulia Tunku Haji Abdul Malik Ibni Almarhum Sultan Badlishah (Pemangku Sultan Kedah ketika itu) pada hari Rabu tanggal 26hb Mac 1975 bersamaan 14hb. Rabiulawal 1305 Hijrah.
Antara pemimpin terkemuka tanahair yang pernah menuntut di sekolah ini ialah bekas Menteri Besar Kedah ke-5 Dato' Seri Syed Nahar Bin Tun Syed Sheh Shahabuddin dan Allahyarham Dato' Haji Fadzil Mohd Noor iaitu bekas Presiden Parti Islam Se-Malaysia.
Sekolah Menengah Kebangsaan Smip Adi Luhur
Sekolah Menengah Kebangsaan Smip Adi Luhur atau nama ringkasnya SMK Smip Adi Luhur, merupakan sebuah Sekolah Menengah Kebangsaan Swasta yang terletak di Jl.Condet Raya No.4. Jakarta Timur, Jakarta Timur, Indonesia.
Nagyvisnyó
Nagyvisnyó merupakan sebuah kampung yang terletak di wilayah Heves, di utara Hungary.
Sauvain
Sauvain ialah komun di jabatan Loire di Rhône-Alpes, tengah Perancis.
Sekolah Menengah Kebangsaan Wakaf Bharu
Sekolah Menengah Kebangsaan Wakaf Bharu (SMKWB) atau nama asalnya Sekolah Menengah Rendah Wakaf Bharu mula diasaskan pada 16 April 1981. Pada peringkat permulaannya pelajar yang belajar di sini didatangkan terus dari Sekolah Menengah Kebangsaan Mahmud Mahyidin, Pasir Pekan. Mereka terdiri dari pelajar tingkatan 1 dan 2 yang tinggal di sekitar Wakaf Bharu dan kampung berdekatan termasuklah dari Kampung Chenderong Batu dan Kampung Menjual di Chabang Empat. Jumlah pelajar pada peringkat awal penubuhannya ialah seramai 421 orang iaitu 209 orang pelajar tingkatan 1 manakala tingkatan 2 seramai 212 orang. Jumlah kelas pula ialah 11 buah, 5 kelas untuk tingkatan 1 dan 6 kelas untuk tingkatan 2. Sekolah ini terletak di Wakaf Bharu, ia berada kira-kira 6 KM dari bandar Kota Bharu dan berdekatan dengan Stesen Kereta Api Wakaf Bharu. Sekolah ini terletak di antara Sekolah Kebangsaan Wakaf Bharu dan Sekolah Kebangsaan Seri Wakaf Bharu.
Pengenalan
Pengetua pertama ialah Tuan Haji Husin bin Salleh yang pada ketika itu sebagai penyelia petang Sekolah Menengah Kebangsaan Mahmud Mahyiddin sebelum beliau dinaikkan pangkat sebagai pengetua SMKWB dan jumlah guru SMKWB di awal penubuhannya seramai 21 orang. Beliau telah memilih semua setiausaha unit Sekolah Menengah Kebangsaan Mahmud Mahyiddin dan ini menjadi satu pemangkin besar kepada perubahan dan peningkatan SMKWB dalam percaturan akademik di daerah Pasir Mas / Tumpat hingga ke hari ini.
Sesi persekolahannya pada mulanya hanya satu sesi dan dibuka kepada pelajar tingkatan 1 dan 2 sahaja. Pada tahun 1982, pelajar tingkatan 1 diambil terus dari Sekolah Kebangsaan Wakaf Bharu, Sekolah Rendah Kebangsaan Wakaf Bharu (kini Sekolah Kebangsaan Seri Wakaf Bharu), Sekolah Kebangsaan Delima, Sekolah Kebangsaan Kubang Batang, Sekolah Kebangsaan Chenderong Batu, Sekolah Kebangsaan Kebakat, dan Sekolah Kebangsaan Morak. Pada tahun ini juga kali pertama pelajarnya mengambil peperiksaan Sijil Rendah Pelajaran (SRP).
Tingkatan 4 di sekolah ini mula diadakan pada tahun 1983 iaitu terdiri dari 1 kelas perdagangan dan 3 buah kelas sastera. Pada tahun ini juga SMKWB mula mengadakan dua sesi persekolahan iaitu di sesi pagi bagi pelajar tingkatan 3 dan 4 manakala sesi petang untuk tingkatan 1 dan 2. Pada tahun 1984, SMKWB mula mengadakan kelas tingkatan 5 dan kumpulan pertama yang menduduki peperiksaan Sijil Pelajaran Malaysia (SPM) seramai 140 orang.
Memandangkan pertambahan pesat bilangan pelajar maka pada tahun 1983 dan 1984 sekolah ini mendapat peruntukan tiga bangunan kayu tambahan (pasang siap) di bawah Rancangan projek Segera. Bangunan ini dikenali dengan nama bangunan kilat dengan mempunyai sembilan belas buah bilik darjah. Bangunan itu kini telah diberi nama baru iaitu blok Al Kindi II dan blok Ibnu Rusyd. Pada tahun 1988, bangunan bilik darjah ditambah dan seterusnya tahun 1990, bangunan satu tingkat dibina yang mampu menempatkan 11 buah bilik darjah. Bangunan musala sekolah turut diperbesarkan pada tahun 1994 bagi menampung peningkatan pertambahan bilangan pelajar.
Pembukaan secara rasmi telah dilancarkan pada 1 Oktober 2002 bersamaan 24 Rejab 1423 Hijrah oleh Timbalan Menteri Pendidikan Malaysia ketika itu iaitu Dato' Seri Abdul Aziz Shamsuddin. Ketika ini SMKWB mempunyai 10 buah blok.
Sejajar dengan perkembangan ini, perancangan demi perancangan di rencana untuk meningkatkan imej SMKWB di persada dunia pendidikan. Perbincangan dan permuafakatan antara pentadbiran, guru dan ibu bapa menjadi keutamaan sekolah dalam menyusun strategi penambahbaikan akademik, kokurikulum, prasarana dan persekitaran sekolah.
Artsvashen (Azerbaijan)
Artsvashen merupakan sebuah kampung yang terletak di daerah Gadabay, Azerbaijan.
Sekolah Menengah Kebangsaan Wakaf Bharu
Pengenalan
Program akademik menjadi teras penekanan sekolah dan hasilnya cukup memberangsangkan di mana keputusan Peperiksaan SPM dan PMR meningkat dari segi peratus lulus mahupun kualiti tahun demi tahun. SMKWB juga telah dianugerahkan pelbagai gelaran seperti Johan Pertandingan 3K dan yang terbaru pada tahun 2002 SMKWB telah di anugerahkan Naib Johan Anugerah Kualiti Menteri Pendidikan Kategori Sekolah Menengah Luar Bandar dan pada tahun 2005 SMKWB telah mengungguli dalam Pengurusan SPBT dengan mendapat Naib Johan Pertandingan Pengurusan SPBT Peringkat Kebangsaan.
Artsvashen (Azerbaijan)
Rujukan
Artsvashen (Azerbaijan)
Sekolah Menengah Kebangsaan Wakaf Bharu
Pengenalan
Pada tahun 2005, SMKWB telah menyediakan kelas untuk pelajar tingkatan 6 dan melahirkan pelajar sulung yang menduduki peperiksaan STPM. Dari segi infrastruktur sekolah ini mempunyai 58 buah bilik darjah yang akan digunakan untuk P & P dengan 10 kelas Tingkatan 4 akan belajar di sebelah petang dan di sokongan dengan sebuah bangunan makmal sains dan sebuah makmal komputer yang telah siap sepenuhnya.
Tahun 2008, sekolah ini telah menerima bilangan pelajar adalah melebihi 2200 orang dengan 153 orang guru.
Visi sekolah
SMKWB sebagai Penjana Insan Cemerlang menjelang tahun 2013.
Moto sekolah
THE INSPIRING SCHOOL
Lencana sekolah
Logo lencana merupakan lambang sekolah yang dipakai oleh semua pelajar SMKWB. Lambang kebangsaan ini mula digunakan pada 3 Mei 1981
Lambang
Mengandungi gelung bulatan, bentuk poligon, buku, padi, dan bunga raya.
Warna
Empat warna yang digunakan dalam lencana sekolah mempunyai takrif seperti berikut:
Cogan kata
Iqraq bererti 'bacalah' bermaksud setiap kejayaan, kematangan fikiran dan kesempurnaan tidak akan tercapai tanpa pembacaan yang luas serta mendalam. Pembacaan itu hendaklah dilakukan sepanjang hayat demi untuk kejayaan di dunia dan akhirat.
Lagu sekolah
Warisan Berilmu
♪ ♫
Ikrar Dan Janji
Menjadi Pelajar Cemerlang
Ilmu Dan Amal
Kami Sepadukan
Membina Insan Sempurna
Disiplin Dan Sopan
Kami Semaikan
Menjaga Maruah Ibu Bapa
Itulah Janji Kami
Taat Dan Setia
Panca, Lembah Seulawah, Aceh Besar
Panca merupakan sebuah gampong yang terletak di Mukim Gunung Biram, kecamatan Lembah Seulawah, Kabupaten Aceh Besar, provinsi Aceh, Indonesia.
Sekolah Menengah Kebangsaan Wakaf Bharu
Lagu sekolah
Kami Curahkan
Grauel
merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Sekolah Menengah Kebangsaan Wakaf Bharu
Lagu sekolah
Kepada Guru Dan Sekolah
Agama Bangsa
Kami Pertahankan
Membela Negara Tercinta
SMK. Wakaf Bharu
Peneraju informasi
Pembentuk Sahsiah Terpuji
Pemangkin Warisan Berilmu (2X)
Ciptaan dan lirik : Mohd Azmi Awang
Gubahan muzik : Mohd Zaid Darsin
Senarai pengetua
Senarai nama-nama pengetua SMKWB:
Paus Leo VIII
Paus Leo VIII (c. 915 - 1 Mac 965) adalah seorang prelatus Rom yang mendakwa bahawa Holy See dari 963 hingga 964 bertentangan dengan Ioannes XII dan Benedict V dan sekali lagi dari 23 Jun 964 hingga kematiannya. Hari ini beliau dianggap oleh Gereja Katolik telah menjadi antipope dalam tempoh pertama dan yang sah menjadi paus semasa masa kedua. Seorang pelantik Maharaja Suci Rom, Emperor Otto I, Kepausan Leo VIII berlaku selepas tempoh yang dikenali sebagai Saeculum obscurum.